**Извештај о активностима библиотекара поводом обележавања Европског дана језика**

Европски дан језика који обележавамо 26.9. слави вишејезичност , вишекултуралност и интеркултуралност, толеранцију, отвореност, радозналост и целоживотно учење. Овом приликом се библиотекар прикључио активностима. Ученици су од наставника енглеског језика добили задатак да у речницима потраже речи и изразе. Ученици су позајмљивали речнике које библиотека поседује, то су речници енглеског, руског, фрацуског, шпанског и немачког језика. За речнике осталих језика које библиотека не поседује, ученике сам упућивала на онлајн речник <https://onlinerecnik.com/>, као и на сајт Европског дана језика <https://erasmusplus.rs/evropski-dan-jezika-2023-godine/>. Заједно смо истраживали и долазили до информација које су нам биле потребне за реализацију ове активности. Приликом посећивања наведених сајтова акценат је био на безбедном коришћењу интернета. Осврнули смо се на који начин безбедно користимо интернет, које податке смемо да оставимо на интернету, где и коме да се обратимо за помоћ уколико имамо проблем.